EkBass/fiwiki-20250220-pages-articles huggingface dataset:
Intelligent Systems

Intelligent Systems on japanilainen videopelejä kehittävä yritys. Intelligent Systems syntyi Gunpei Yokoin johtamasta Nintendon R&D1-osastosta; irtautuneista jäsenistä. Yritys on tunnettu useista luomistaan tai jatkamistaan Nintendon pelisarjoista, kuten Metroid, Paper Mario, Fire Emblem, WarioWare ja Nintendo Wars. ==Pelit== === Nintendo Entertainment System (Famicom) === *Soccer - Jalkapallopeli *Golf - Golfpeli. *Tennis - Tennispeli *Metroid *Kid Icarus *Duck Hunt – ammuntapeli, jossa metsästetään sorsia Zapper-valopistoolilla. *Hogan's Alley *Donkey Kong - Shigeru Miyamoton ja Gunpei Yokoin yhteistyön tulos (pelihalliversion tuotti R&D1;). *Famicom Wars *Fire Emblem: ankokuryū to hikari no tsurugi *Fire Emblem Gaiden *Devil World *Wild Gunman *Mario Bros. – Miyamoton ja Yokoin yhteistyön tulos (pelihalliversion tuotti R&D1;). === Game Boy === *Kaeru no tame ni kane wa naru (vain Japanissa) === Super Nintendo Entertainment System (Super Famicom) === *Super Famicom Wars *Super Metroid – kolmas osa Metroid-pelisarjassa. *Panel de pon – puzzlepeli, joka julkaistiin Yhdysvalloissa nimillä Tetris Attack ja Pokémon Puzzle League. *Battle Clash *Fire Emblem: monshō no nazo *Fire Emblem: seisen no keifu *Fire Emblem: Thracia 776 *Metal Combat: Falcon's Revenge – Battle Clashin jatko-osa. === Nintendo 64 === *Paper Mario *Pokémon Puzzle League Intelligent Systemsin oli tarkoitus tuottaa Nintendo 64:lle jatko-osat Metroid-, Fire Emblem - js Nintendo Wars -sarjoihin, mutta ne peruutettiin. === Nintendo GameCube === *Cubivore: Survival of the Fittest *Nintendo Puzzle Collection *Paper Mario: The Thousand-Year Door – Paper Marion jatko-osa. *WarioWare, Inc.: Mega Party Game$ *Fire Emblem: Path of Radiance === Game Boy Advance === *Advance Wars *Mario Kart: Super Circuit *Fire Emblem: The Binding Blade *Fire Emblem *Advance Wars 2: Black Hole Rising *Fire Emblem: The Sacred Stones *WarioWare: Twisted! === Nintendo DS === *WarioWare Touched *Advance Wars: Dual Strike *Planet Puzzle League *Kousoku Card Battle: Card Hero *Advance Wars: Dark Conflict *Fire Emblem: Shadow Dragon *WarioWare: Snapped *WarioWare: D.I.Y *Dragon Guest Wars *Fire Emblem: New Mystery of the Emblem === Wii === *WarioWare: Smooth Moves *Fire Emblem: Radiant Dawn *Super Paper Mario *Eco Shooter: Plant 530 === Nintendo 3DS === *Pullblox *Fire Emblem Awakening *Fallblox *Paper Mario: Sticker Star *Code Name: S.T.E.A.M. *Fire Emblem Fates *Fire Emblem Echoes: Shadows of Valentia *WarioWare Gold === Wii U === *Paper Mario: Color Splash === Nintendo Switch === *Fire Emblem: Three Houses *Paper Mario: The Origami King ==Lähteet== ==Aiheesta muualla== *Yrityksen kotisivut
Terrorcore

Terrorcore, tai lyhyesti terror, on hardcore technon alalaji. Terrorin tyypillinen nopeus on 200-300 BPM. Nykyterrorissa äänimaailma on usein synkkä ja meluisa. Vuosien mittaan bassorummut on kärjistetty säröisemmiksi ja iskevämmiksi. Termi on lähtöisin Hollannin hardcore skenestä, jossa sillä tehdään selvä ero valtavirran hardcoren ja nopeamman tyylin välillä. Muualla vastaavasta nopeasta tyylistä puhuttaessa saatetaan käyttää yleistä termiä hardcore techno. == Artisteja == * The Original Gabber * Fuck That * Mindfuck * E 605 * E-De Cologne * DJ Akira * Dashcraft * Jensen * Micron * DJ Plague * DJ Voldo ==Tunnetuimmat kokoelmasarjat== * TerrorDrome 1-10 * This Is Terror 1-12 Luokka:Elektronisen tanssimusiikin tyylilajit
Kantapää

Kantapää (calx) on kantaluun (os calcaneus) ja sitä ympäröivien kudosten muodostama rakenne. Kanta-astujilla kuten ihmisellä ja karhulla se osuu joka askeleella maahan, kun taas varvasastujilla (esimerkiksi kissaeläimet) ja kärkiastujilla (esimerkiksi hevoseläimet) kantapää sijaitsee varsin ylhäällä takaraajassa ja sitä kutsutaan kintereeksi. == Anatomia == Kantaluu sijaitsee jalkaterän takaosassa. Muodoltaan se on epäsäännöllisen kuutiomainen. Se koostuu suurelta osin huokoisesta hohkaluusta ja sen pinnassa oleva tiiviin luun kerros on suhteellisen ohut. Kantapään hyvin tuntuvaa leveähköä takaosaa kutsutaan kantakyhmyksi (tuber calcaneus). Siihen kiinnittyy akillesjänne (tendo calcaneus), joka on kolmipäisen pohjelihaksen jänne, sekä jalkapohjan kalvojänne (aponeurosis plantaris). Yläpinnaltaan kantaluu niveltyy ylimpään nilkkaluuhun, telaluuhun (os talus) muodostaen osan (articulatio subtalaris) alemmasta nilkkanivelestä (articulatio talocalcaneonavicularis), etupinnaltaan taas kuutioluuhun (os cuboideum). Kantapään iho on paksua ja hyvin keratisoitunutta, mikä suojaa jalkaa kävellessä. Heti ihon alla on rasvapatja, joka koostuu sidekudoksisista väliseinistä. Sen dorsaalipuolella on edellä mainittu jalkapohjan kalvojänne, joka on paksuudeltaan jopa 2-4 mm ja jonka tehtävänä on osaltaan ylläpitää jalkaholvia. Tästä kalvojänteestä ja kantaluusta lähtee lisäksi varpaiden lyhyt koukistajalihas (musculus flexor digitorum brevis). == Kantapään haavat == Kuivassa ilmassa ja hoidon puutteen takia kantapäät saattavat kuivua. Tämän seurauksena ne voivat halkeilla ja vuotaa verta. Väärin hoidettuna tämä saattaa johtaa bakteeripesäkkeiden muodostumiseen ja edelleen tulehduksiin. Myös ihon sarveiskerroksen paksuuntuminen voi johtaa kantapäiden halkeilemiseen. Perinnöllisyydellä on myös suuri vaikutus kantapäiden halkeilemiseen. Erilaiset voiteet ja jalkakylvyt ovat osa halkeilevien kantapäiden hoitoa. == Lähteet == *Lääketieteen termit. 4. painos. Kustannus Oy Duodecim, 2002. *http://education.yahoo.com/reference/gray/subjects/subject?id=63 *http://www.biomech.com/db_area/archives/1997/9709depth.bio.html == Aiheesta muualla == * Halkeilevat kantapäät, Terveyskirjasto.fi Luokka:Alaraajat
Nasaretin pyhän perheen kirkko

Nasaretin pyhän perheen kirkko on Oulun katolisen seurakunnan kirkko. Nasaretin pyhän perheen seurakunta on perustettu 1992 ja siihen kuuluvat Pohjois-Pohjanmaan ja Lapin maakunnat. Katolinen pappi Marino Trevisini oli aloittanut Oulussa kuitenkin jo 1986. Kirkkorakennuksen on suunnitellut italialais-sveitsiläinen arkkitehti Gabriele Geronzi ja se sijaitsee Koskelan kaupunginosassa noin 4–5 kilometrin päässä Oulun keskustasta. Paavi Johannes Paavali II siunasi kirkon peruskiven Suomen matkallaan 1989 ja rakennuksen ensimmäinen osa valmistui 1991. Toinen osa valmistui vuonna 2000. == Lähteet == == Aiheesta muualla == Luokka:Koskela (Oulu) Luokka:Oulun kirkkorakennukset Luokka:Suomen katoliset kirkkorakennukset
Hurja muodonmuutos

Hurja muodonmuutos (Extreme Makeover) on amerikkalainen tosi-tv-sarja, jota esittää Suomessa Nelonen. Sarjassa muutetaan ihmisten ulkonäköä muun muassa plastiikkakirurgien, hammaslääkärien, hius- ja meikkitaiteilijoiden sekä stylistien avustuksella. Sarjasta on tehty myös sisarsarja Hurja remontti (Extreme makeover: Home edition), jossa muutoksen saa kokea talo. == Aiheesta muualla == *Sarjan suomalaiset kotisivut *Sarjan viralliset kotisivut *Home editionin kotisivut *Internet movie database *Internet movie database (home edition) Luokka:2000-vuosikymmenen yhdysvaltalaiset tositelevisiosarjat Luokka:Muodonmuutosohjelmat Luokka:ABC:n televisio-ohjelmat
Matti Rusanen

Matti Tapani Rusanen (s. 15. elokuuta 1955 Hyrynsalmi) on suomalainen pikajuoksija. Rusanen voitti 400 metrin juoksun Suomen mestaruuden Porissa 3. heinäkuuta 1983 ennätysajallaan 46,65. Tällä tuloksella hän on kaikkien aikojen 11:nneksi nopein suomalaisjuoksija. Saman vuoden Helsingin MM-kisoissa Rusanen selvisi 400 metrillä toiselle kierrokselle. Matti Rusasen veljet Heikki ja Pekka sekä heidän isänsä Tauno Rusanen kilpailivat myös 400 metrillä. Veljeskolmikko vahvistettuna Risto Heikkisellä juoksi vuonna 1983 4 × 400 metrin viestissä Kuhmon Kivan joukkueessa edelleen voimassa olevan seurajoukkueiden Suomen ennätyksen 3.10,69.Suomen ennätykset Tilastopaja. Viitattu 26.7.2022 Seuratasolla Rusanen edusti Oulun Pyrintöä ja Kuhmon Kivaa ja häntä valmensi Markku Kukkoaho. == Lähteet == Luokka:Suomalaiset pikajuoksijat Luokka:Vuonna 1955 syntyneet Luokka:Elävät henkilöt
Araucanía ja Patagonia

Araucanía ja Patagonia () oli ranskalaisen lakimies ja seikkailija Orelie- Antoine de Tounens'n 1800-luvun puolivälissä Etelä-Amerikan eteläosiin perustama kuningaskunta.http://www.araucania.org/ Muodollisesti valtio on edelleen olemassa. Tuohon aikaan paikallinen mapuche-kansa taisteli epätoivoisesti itsenäisyydestään ja itsemääräämisoikeudestaan, kun sekä Chilen että Argentiinan hallitukset himoitsivat alueen viljelysmaita. Vieraillessaan alueella 1860 Orelie-Antoine koki myötätuntoa mapucheja kohtaan, ja mapuchet nimesivät hänet kuninkaakseen – luultavasti ajatellen, että saisivat parempaa kohtelua, jos valtaa pitäisi eurooppalaissyntyinen kuningas. Orelie-Antoine asetti hallituksen, suunnitteli sini-valko-vihreän lipun ja lyötätti kolikoita. Hän kutsui valtiota uudeksi Ranskaksi, Nouvelle France. ==Hallitsijat== * Orélie Antoine I (1860–1878) * Aquiles I (1878–1902) * Antonio II (1902–1903) * Laura Teresa I (1903–1916) ** Antonio III (1916–1951) * Felipe (1951–2014) * Stanislas (2014- ) Oralie-Antoinen pitkäaikainen vallanperijä Prinssi Felipe on tukenut mapuchejen jatkuvaa itsenäisyystaistelua antamalla luvan lyödä lisää kolikoita vuoden 1988 jälkeen.http://maison-royale-araucanie.over-blog.com Kolikot ovat keräilijöiden himoitsemia. 180px|thumb|left|Orélie Antoine de Tounens I == Lähteet == == Aiheesta muualla == *Petri Salonperän artikkeli Luokka:Etelä- Amerikan entiset monarkiat Luokka:Mapuchet
Gallona

Gallona (lyhennettynä galLyhenneluettelo, Kotus) on brittiläisen järjestelmän tilavuusmitta, jota nykyisinkin käytetään yleisesti muun muassa öljyn ja polttoaineen mittayksikkönä Yhdysvalloissa. Eri maissa gallonan tilavuus on aikojen kuluessa vaihdellut. *1 nestegallona (USA) = 3,785 411 784 litraa *1 gallona (Iso-Britannia) = 4,54609 litraa *1 kuiva gallona (USA) = 4,404 883 770 86 litraa Kuiva gallona tarkoitti alun perin lieriötä, jonka korkeus oli 6 ja halkaisija 7 tuumaa, mutta kuningatar Annan valtakaudella, vuodesta 1206 laskentatavaksi otettiin 11 × 7 × 3 tuumaa. Tämä vastaa Yhdysvalloissa nykyisin käytössä olevaa nestegallonaa, jonka mukaan gallona on 231 kuutiotuumaa. Kuivien aineiden gallona taas on bushelia, ja 1 bushel on määritelmän mukaan 2 150,42 kuutiotuumaa. Brittiläinen gallona sen sijaan vastaa nykyisin 10 vesipaunan tilavuutta. Koska nykyisin on määritelty, että yksi jaardi on tarkalleen 0,9144 metriä ja yksi tuuma jaardia, ovat myös yllä ilmoitetut yhdysvaltalaisen gallonan (sekä kuivien aineiden että nesteiden) suuruudet litroina tarkkoja. Sana gallona tarkoittaa arkikielessä myös noin neljän litran nestesäiliötä. == Lähteet == Luokka:Tilavuusyksiköt Luokka:Seulonnan keskeiset artikkelit
Essi Wuorela

Essi Wuorela (s. 31. maaliskuuta 1971 Helsinki) on suomalainen laulaja, äänialaltaan sopraano. Wuorela on tullut tunnetuksi laulajana niin sooloartistina kuin lauluyhtye Rajattoman riveissä. Hän on opiskellut musiikkia Sibelius-lukiossa ja Pop & Jazz Konservatoriossa, josta hän on valmistunut musiikinopettajaksi vuonna 1999. Ennen laulajanuraansa hänet tunnettiin television lastenohjelman Harlekiini-klubin juontajana, ”Super- Essinä”. Vuosina 2000–2001 hän juonsi Hotelli Sointu -musiikkiohjelmaa yhdessä Arto Nybergin kanssa. Sooloalbumeilleen Wuorela on levyttänyt sekä lainakappaleita että hänelle tehtyjä lauluja. Wuorela on laulanut taustalaulua esimerkiksi CMX-yhtyeen kappaleessa ”Veden ääri” (albumilta Rautakantele 1995). Viimeksi Essi Wuorela on vieraillut suomalaisen progressiivisen Open Eye Band -yhtyeen elokuussa 2008 julkaistulla Screaming Baby -debyyttialbumilla (Accords/Presence Records) kappaleissa ”My Island”, ”So long ago”, ”My Island, part two” ja ”End of The Party”. == Diskografia == * Mitä tarkoittaa rakas? (1994) * Pala taivasta (1995) * Hellyys (1997) * Helsinki Haiku Song Pictures (2000) * Valo (2006) == Lähteet == == Aiheesta muualla == * Essi Wuorela MusicBrainz-tietokannassa * Luokka:Suomalaiset laulajat Luokka:Vuonna 1971 syntyneet Luokka:Elävät henkilöt
Ambomaa

Ambomaa on maakunta Namibian pohjoisosassa. Apartheid-hallinto nimesi sen ovambojen kotimaaksi 1968. Tämä asema purettiin 1989 Namibian itsenäistymisprosessin yhteydessä. Ambomaan pääosa on hiekkaista tasankoa, jota halkovat itä–länsisuuntaiset oshanoiksi kutsutut matalat, sadekautena täyttyvät joet ja vesiuomat. Ambomaan pohjoisosissa on rehevää subtrooppista kasvillisuutta. Siellä vuotuinen sademäärä, noin 450 mm, tulee sadekauden aikana, jolloin oshanat tulvivat ja ne voivat peittää 60 % Ambomaan alueesta. Siksi ovambot perinteisesti muuttavat alueelta toiselle vuodenajan mukaan. Ambomaan perinteisiä elinkeinoja ovat karjanhoito, kalastus oshanoissa ja maanviljely. Yleisimmät viljelyskasvit ovat hirssi ja durra. Ovambojen perinteisiä käsitöitä, koreja, puutöitä, nuolia ja norsunluunappeja, myydään muillekin kansoille. Ambomaan pääuskonto on luterilaisuus. Suomalaiset lähetyssaarnaajat, kuten Martti Rautanen (kehitti myös paikallisen kirjakielen), ja myöhemmin muun muassa Heikki Saari ovat työskennelleet alueella 1870-luvulta asti. Suomalaisten lähettien työn tuloksena syntyi Ovambo-Kawangon evankelisluterilainen kirkko vuonna 1954 (vuodesta 1984 Namibian evankelisluterilainen kirkko). Heidän jäljiltään paikallisessa nimistössä on paljon suomalaisperäisiä nimiä, kuten Martta, Toivo, Onni, Helmi ja Martti. 1920-luvulla oli jopa olemassa suomalaisen yliopistoväen suunnittelema hanke teettää Ambomaasta Suomelle ensimmäinen siirtomaa, mutta tämä jäi toteutumatta.Kiljunen, Kimmo: Maailman maat: liput ja historia, s. 346 Into, 2013 ISBN 978-952-264-157-1 == Lähteet == == Aiheesta muualla == * Luokka:Namibia Luokka:Lounais-Afrikan bantustanit
Ruusujen aika

Ruusujen aika on Risto Jarvan ohjaama ja tuottama tieteiselokuva vuodelta 1969. ==Taustaa== Elokuvan käsikirjoitus on Risto Jarvan ja Jaakko Pakkasvirran. Alun pitäen ideana oli kertoa kuolleen ihmisen menneisyydestä jälkeenjääneen aineiston pohjalta, mutta näkökulma kääntyi tulevaisuuteen ja materiaaliksi otettiin senhetkistä aineistoa. Kuvat museosta kuuluvat elokuvan alkuperäiseen materiaaliin. Tulevaisuus hahmotettiin ennusteiden pohjalta, hyödynnettiin muun muassa Herman Kahnin teosta The Year 2000. Myös Michael Youngin satiiria meritokratiasta käytettiin hyväksi, joskaan ei suoraan. Yksi elokuvan lähtökohta oli vastustaa vallalla olevaa kliseetä, tulevaisuuden näkemistä pelottavana, totalitaarisena. Silti elokuvan yhteiskunnasta tuli meritokratia.Tulevaisuus keskellämme. Filmihullu 1/1969, s. 17–21. (Risto Jarvan haastattelu, haastattelijana ryhmä "Filmihullu".) Elokuvan budjetti vuonna 1969 oli 320 000 markkaa. Summa vastasi ostovoimaltaan 429 664:ää euroa vuonna 2008.Suomen pankki, Rahan arvo. Tilastokeskus.fi. ==Juoni== Elokuva sijoittuu tulevaisuuteen, vuoteen 2012, jolloin meritokraattinen yhteiskuntajärjestys on voimassa ja luokkaerot ovat kadonneet. Elokuvan päähenkilö tekee historiallista tutkimusta 1970-luvulla tapaturmaisesti kuolleesta naisesta. Vaikka teknologia on näennäisesti parantanut ihmisen elämää, kytee pinnan alla edelleen 1960-luvun henkinen luokkataistelu, joka elokuvan sivujuonessa kulminoituu ydinvoimalassa tapahtuvaan lakkokenraalin surmaan. ==Roolitus== Elokuvan päärooleissa ovat Arto Tuominen, Ritva Vepsä, Kalle Holmberg ja Tarja Markus. Sivuosissa nähdään muun muassa Eila Pehkonen, Unto Salminen sekä Paavo Jännes ja Matti Lehtelä uransa viimeisissä elokuvarooleissa. Niin ikään Unto Salmiselle Ruusujen aika oli viimeinen elokuvatyö. Elokuvassa nähdään pienessä roolissa myös myöhemmin suomirockin kulkuun merkittävästi vaikuttanut muusikko Pekka Streng. Jarva on kertonut rooleihin valitun tietoisesti tuolloin vähemmän tunnettua näyttelijöitä, joita ei kovin selvästi tunnista kuvausajan ihmisiksi, mikä helpotti tulevaisuusilluusion luomista. Esimerkiksi Tarja Markusta ja Ritva Vepsää muutettiin voimakkaasti myös ulkonäöllisesti. == Palkinnot == * Valtion elokuvapalkinto 1968, 150 000 mk.https://elonet.finna.fi/Record/kavi.elonet_elokuva_117759 * Valtion elokuvataiteilijapalkinto 1968: Tuomo Kattilakoski, 3 000 mk (myös elokuvista Mustaa valkoisella, Punahilkka ja Asfalttilampaat). * Festival Internazionale del film di Fantascienza, Trieste, Italia 1969: paras naisnäyttelijä: Ritva Vepsä. * Jussi-palkinnot, 1970: paras naisnäyttelijä: Ritva Vepsä (myös elokuvasta Sixtynine 69). ==Saatavuus== Finnkino julkaisi elokuvan DVD-levyllä vuonna 2005. Levy sisältää 92 minuuttia lisämateriaaleja.Finnkino.fi Yhdysvaltalainen Deaf Crocodile -yhtiö on julkaissut elokuvan Blu-raylla. ==Katso myös== * Maailma vuonna 2022 ==Lähteet== ==Aiheesta muualla== * Ruusujen aika Risto Jarva -seuran kotisivuilla * Sorsa, Markus: Ruusujen aika (1969). Elitisti, 2004. Luokka:Vuoden 1969 suomalaiset elokuvat Luokka:Risto Jarvan ohjaamat elokuvat Luokka:Suomalaiset tieteiselokuvat Luokka:Suomalaiset mustavalkoelokuvat
Labrador

Labrador Labrador Motto: Munus splendidum mox explebitur (Uljas työ saatetaan pian loppuun)'' Motto: Munus splendidum mox explebitur (Uljas työ saatetaan pian loppuun)'' 250px|Labradorin sijainti Kanadan kartalla. 250px|Labradorin sijainti Kanadan kartalla. Maantiede Maantiede Kokonaispinta-ala: 294 330 km² Vesipinta-ala: 31 340 km² (4 %) Rantaviiva: 7 886 km Korkein kohta: Mount Caubvik (Torngat Mountains, 1652 m) Pisin joki: Churchill (856 km) Väestö Väestö Asukasluku (2001): 27 864 Suurin kaupunki: Labrador (9 638) Labrador on alue Atlantin rannikolla Kanadassa. Se muodostaa yhdessä Newfoundlandin kanssa provinssin Newfoundland ja Labrador. Alue on osa suurempaa Labradorinniemeä. Labradorin rannikkoalue on ollut asuttua pitkään, L'Anse Amourin hautapaikan löydästen perusteella ainakin 7000 vuoden ajan. Labrador saattoi olla viikinkisaagoissa mainittu "Markland". Alueen nimi on yksi Kanadan vanhimpia eurooppalaisperäisiä nimiä. Nimi tulee luultavasti johdoksena portugalilaiselta merenkävijältä João Fernandesilta, joka oli labrador eli maanomistaja ("landowner") Azoreilta. Hän havaitsi Labradorin ensimmäisenä eurooppalaisena yhdessä Pedro de Barcelosin kanssa vuonna 1492. Labradorin väkiluku oli vuoden 2001 väestönlaskennassa 27 860, joista noin 30 % on alkuasukkaita, kuten inuiteja, innuja ja métisejä. Alueen pinta-ala on 294 330 km². ==Lähteet== *
Ambrapuut

AmbrapuutFinto: Kassu – Kasvien suomenkieliset nimet: Liquidambar (Liquidambar) on neljä tai 15 kasvilajia sisältävä suku, joka kuuluu heimoon Altingiaceae. Laajempi lajimäärä tulee kyseeseen, jos saman heimon toinen suku rasamalat (Altingia) yhdistetään ambrapuihin.Plants of the World Online: Liquidambar L. Viitattu 5.8.2022. Kaikki ambrapuut ovat suurikokoisia lehtipuita, joiden lehti muistuttaa muodoltaan vaahteranlehteä ja asettuu kierteisesti oksaan. Ne kasvavat 25–40 m korkeiksi. Parisenttiset kukinnot roikkuvat 3–7 cm kukkavarressa. Hedelmä on piikikäs, puumainen pallo, jonka sisällä on paljon siemeniä. Suvun tieteellinen nimi tarkoittaa nestemäistä meripihkaa, ja viittaa kasvin silmuja peittävään tahmeaan, pihkamaiseen aineeseen.Plant Profile: Liquidambar Gardening Australia == Levinneisyys == Nykyisin ambrapuita kasvaa villeinä Kiinassa, Turkissa ja Pohjois-Amerikassa. Ambrapuita kasvatetaan lämpimällä vyöhykkeellä koristepuina – niissä on erityisen hieno syysväri. Ennen jääkautta ambrapuut olivat levinneet paljon laajemmalle muun muassa Euroopassa. Ambrapuut olivat vuonna 2006 huomion kohteena, koska puun maitiaisnesteestä etsittiin lääkettä lintuinfluenssaan.Sweetgum tree could help lessen shortage of bird flu drug American Chemical Society Puun hedelmät sisältävät lääkkeen raaka-ainetta paljon pienempinä pitoisuuksina kuin siihen yleensä käytetty tähtianis, mutta näitä puita kasvaa paljon etenkin Yhdysvalloissa.Plant species of the week: could sweet gums (Liquidambar styraciflua) help fight swine flu? Philadelphia home gardener == Lajeja == * Liquidambar acalycina: Kiinan eteläosassa * rasamala (Liquidambar excelsa, syn. Altingia excelsa): Etelä-Kiinasta Indokiinaan, Indonesiassa Sumatralla ja Sundasaarilla * KiinanambrapuuKassu – Liquidambar formosana (Liquidambar formosana): Korean niemimaan eteläosassa, Kiinan keski- ja eteläosissa, Taiwanissa, Vietnamin pohjoisosassa, Laosissa ja Thaimaan pohjoisosassa * IdänambrapuuKassu – Liquidambar orientalis (Liquidambar orientalis): Turkin lounaisosassa ja Kreikalle kuuluvalla Rodoksen saarella * LännenambrapuuKassu – Liquidambar styraciflua (Liquidambar styraciflua): Pohjois-Amerikassa Yhdysvaltojen itä- ja kaakkoisosassa ja paikoin Keski-Amerikassa. == Lähteet == Luokka:Altingiaceae
Petri Hänninen

Petri Hänninen (s. 9. maaliskuuta 1965) on suomalainen kilpauransa lopettanut pikajuoksija ja keskimatkojen juoksija. Nykyisin Hänninen on urheilutoimittaja ja työskentelee Yle Urheilussa. Hänninen voitti 400 metrin juoksun Suomen mestaruuden Lahdessa 1985 ennätysajallaan 47,10. Vaasassa 1986 hän oli pronssilla. 800 metrillä hän oli parhaimmillaan SM-kisoissa neljäs (Oulussa 1990). 800 metrillä Hännisen ennätys oli 1.47,34. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Suomalaiset urheilutoimittajat Luokka:Vuonna 1965 syntyneet Luokka:Elävät henkilöt
Vancouverinsaari

Vancouverinsaari on Tyynellämerellä aivan Kanadan länsirannikon edustalla sijaitseva saari, joka kuuluu Brittiläisen Kolumbian provinssiin. Saari on 460 kilometriä pitkä ja 50–120 kilometriä leveä. Vancouverinsaari on pinta- alaltaan 31 284 neliökilometriä ollen näin Amerikkojen länsirannikon edustan saarista suurin, Kanadan 11. suurin saari sekä maailman 43. suurin saari. Saari on nimetty George Vancouverin mukaan. Vuonna 2002 Vancouverinsaaren arvioitu väkiluku oli 750 000\. Hieman alle puolet asukkaista (326 000) asuu Victoriassa. Muita suurimpia kaupunkeja ovat muun muassa Nanaimo, Campbell River, Port Alberni ja Parksville. Saaren korkeimmat kohdat ovat Golden Hinde (2200 m), Elkhorn Mountain (2195 m) ja Mount Colonel Foster (2135 m). Saarella on useita järviä. Vancouverinsaaren erottavat manner-Kanadasta Georgiansalmi ja Kuningatar Charlotten salmi sekä Washingtonista Juan de Fucan salmi. == Lähteet == == Aiheesta muualla == Luokka:Brittiläisen Kolumbian saaret Luokka:Seulonnan keskeiset artikkelit
Electric Crayon Set

The Electric Crayon Set on vuonna 1999 perustettu suomalainen psykedeelinen power pop -yhtye. Sen musiikin takaa löytyy porilainen kitaristi, laulaja ja lauluntekijä Timo Pääkkö. Esikuvikseen yhtye mainitsee 1960-luvun psykedelia/mod/pop-yhtyeet kuten The Zombies, Small Faces ja The Creation unohtamatta 1970-, 1980- ja 1990-lukujen popneroja kuten XTC, Martin Newell ja The Jam. Electric Crayon Setin kappaleille on tyypillistä tarttuva kertosäe mystisen, jopa hieman omituisen kokonaisuuden keskellä. == Julkaisut == === Albumit === * * === Singlet === * "The Hardest Thing/Demons in Disguise" (2000) * "Good Girl/These Nights Are Supernatural" (2006) == Kokoonpano == * Timo Lilja – rummut * Juha Kormano – kitara * Timo Pääkkö – kitara, laulu * Seppo Tyni – basso * Pekka Tyni – koskettimet == Entiset jäsenet == * Jussi Reunamäki – koskettimet ("One Man’s Trash + "Hardest Thing/Demons in Disquise") Luokka:Suomalaiset rockyhtyeet
Jari Niemelä (pikajuoksija)

Jari Juhani Niemelä (s. 14. elokuuta 1960 Karkkila) on suomalainen pikajuoksija. Niemelä voitti 400 metrin juoksun Suomen mestaruuden vuosina 1986, 1987 ja 1989. Pronssia tuli vuosina 1982, 1983 ja 1992. Kuopion SM- kisoissa 15. elokuuta 1987 juostu 46,47 oli hänen ennätyksensä, jolla hän on matkan kahdeksanneksi nopein suomalaisjuoksija http://www.apulanta.fi/matti/yu/suomi.html. Hallissa Niemelä juoksi Kuortaneella 7. helmikuuta 1987 Suomen ennätyksen 47,45. Seuratasolla Niemelä edusti Turun Tovereita. == Lähteet == Luokka:Suomalaiset pikajuoksijat Luokka:Vuonna 1960 syntyneet Luokka:Elävät henkilöt
Mika Hänninen (juoksija)

Mika Hänninen (s. 18. kesäkuuta 1968) on suomalainen entinen pika- ja keskimatkojen juoksija. Hänninen voitti 400 metrin juoksun Suomen mestaruuden vuonna 1988 ajalla 47,38. Alkuerissä hän juoksi ennätyksensä 47,36. Vuonna 1989 hän saavutti 400 metrillä hopeaa ja 800 metrillä, jolla hänen ennätyksensä on 1.47,88, pronssia. Seuratasolla hän edusti Lappeenrannan Urheilu-Miehiä. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1968 syntyneet Luokka:Elävät henkilöt
Rannikkovuoret

Rannikkovuoret () on Pohjois-Amerikan läntisellä rannikolla sijaitseva vuorijono, joka peittää suurimman osan Kanadassa sijaitsevan Brittiläisen Kolumbian provinssin rannikkoa. Etelässä sitä rajaa Fraserjoki ja pohjoisessa Yhdysvaltojen Alaskan osavaltio sekä Kanadan Yukonin territorio. Vuoristo on noin 1 600 kilometriä pitkä sekä keskimäärin 300 kilometriä leveä. Vuorijono luokitellaan osaksi Tyynenmeren rannikon vuoristoja (Pacific Mountain System). Rannikkovuorten vanhin kallioperä on yli 100 miljoonaa vuotta vanhaa. Korkein huippu vuoristossa ja samalla koko Brittiläisessä Kolumbiassa on jäätikön peittämä Mount Waddington, joka kohoaa 4 016 metrin korkeuteen. Monet muut huiput ovat myös kohtalaisen korkeita ja ylittävät 3 400 metrin rajan. == Korkeimmat huiput == Vuori/huippu Korkeus (metriä) Suhteellinen korkeus (metriä) Mount Waddington 4 016 3 289 Monarch Mountain 3 555 2 930 Razorback Mountain 3 183 2 253 Skihist Mountain 2 968 2 463 Mount Ratz 3 090 2 430 Mount Queen Bess 3 298 2 355 Wedge Mountain 2 892 2 249 Otter Mountain 2 692 2 242 Mount Silverthrone 2 860 974 Kwatna Peak 2 290 2 225 Scud Peak 2 987 2 172 ==Lähteet== ==Aiheesta muualla== * Canadian Mountain Encyclopedia: Coast Mountains Luokka:Brittiläisen Kolumbian vuoristot Luokka:Yukonin vuoristot Luokka:Alaskan vuoristot
Ari Pinomäki

Ari Pinomäki (s. 1. marraskuuta 1965) on suomalainen entinen pikajuoksija. Pinomäki voitti 400 metrin juoksun Suomen mestaruuden vuosina 1990, 1991 ja 1994 http://www.gbrathletics.com/nc/fin.htm. Hän oli hopealla vuosina 1988 ja 1992. Ennätyksekseen hän juoksi ajan 46,78 voittaessaan SM-kultaa vuonna 1990. Seuratasolla Pinomäki edusti Lempäälän Kisaa. == Lähteet == Luokka:Suomalaiset pikajuoksijat Luokka:Vuonna 1965 syntyneet Luokka:Elävät henkilöt
Mikael Söderman

Mikael Söderman (s. 5. marraskuuta 1965) on suomalainen entinen pika- ja keskimatkojen juoksija. Hän menestyi aluksi 400 metrin juoksijana 1990-luvun alussa, mutta siirtyi myöhemmin 800 metrille jota matkaa hallitsi Suomessa 1990-luvun puolivälissä. Söderman voitti 400 metrin juoksussa Suomen mestaruuden vuonna 1992 ja 800 metrillä vuosina 1994 ja 1995. 400 metrillä hän saavutti hopeaa 1990 ja 1991 sekä 800 metrillä 1993. Söderman juoksi Helsingissä 27. kesäkuuta 1991 400 metriä aikaan 45,86 ja hän on toistaiseksi viimeisin 46 sekuntia alittanut suomalaisjuoksija. Kaikkien aikojen suomalaistilastossa hän on kolmantena. 800 metrillä Söderman juoksi 1.45,20 Lappeenrannan eliittikisoissa 26. heinäkuuta 1994. Ajalla hän on matkan kaikkien aikojen neljänneksi nopein suomalainenhttp://www.apulanta.fi/matti/yu/suomi.html. Helsingin EM-kisoissa 1994 Söderman osallistui 800 metrille, jolla selvisi toiselle kierrokselle. Seuratasolla Söderman edusti IF Drottia. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1965 syntyneet Luokka:Elävät henkilöt
Janne Pajunen

Janne Pajunen (s. 9. kesäkuuta 1968) on suomalainen entinen pikajuoksija. Pajunen voitti 400 metrin juoksun Suomen mestaruuden Mikkelissä vuonna 1993 ajalla 48,13. Ennätyksensä matkalla, 47,76, hän juoksi vuonna 1992. Seuratasolla Pajunen edusti IF Drottia. == Lähteet == Luokka:Suomalaiset pikajuoksijat Luokka:Vuonna 1968 syntyneet Luokka:Elävät henkilöt
Natalie Paley

Natalie Paley, alkujaan ruhtinatar Natalia Pavlovna Paley (); (5. joulukuuta 1905 Pariisi, Ranska – 27. joulukuuta 1981 New York, Yhdysvallat) oli venäläinen aatelinen, malli ja elokuvanäyttelijä. Natalia Paleyn vanhemmat olivat Olga Paley (alunp. Olga Valerianovna Karnovitš-von Pistolkors) ja suuriruhtinas Pavel Aleksandrovitš Romanov, joka oli keisari Aleksanteri II:n ja keisarinna Maria Aleksandrovnan nuorin lapsi. Natalialla oli kaksi sisarusta: ruhtinas Vladimir Pavlovitš Paley (1897–1918) ja ruhtinatar Irina Pavlovna Paley (1903–1990) ja kaksi sisaruspuolta: Maria Pavlovna Romanova nuorempi (1890–1950) ja Dimitri Pavlovitš Romanov (1891–1941). Vuonna 1915 aiemmin keisarin epäsuosiossa ollut perhe muutti takaisin vanhempien kotimaahan Venäjälle. Venäjän vallankumouksen jälkeen Natalia Paley pakeni äitinsä ja sisarensa Irinan kanssa vuonna 1920 Suomeen. Bolševikit olivat murhanneet hänen isänsä Pavel Aleksandrovitšin Pietari-Paavalin linnoituksessa vuonna 1919 ja veljensä Vladimirin Alapajevskissa vuonna 1918. Suomesta Natalia, Irina ja Olga muuttivat Ranskaan, jossa Olga kuoli vuonna 1929. Vuonna 1927 Natalia Paley meni naimisiin Lucien-Camille Lelongin, kuuluisan ranskalaisen muotisuunnittelijan kanssa. Paley oli Lelongin muotitalossa parfyymimyyjänä ja mallina ja esiintyi useaan kertaan muotilehti Voguessa. Hän ryhtyi myös näyttelijättäreksi. Hänet tunnetaan yleisimmin taiteilijanimellä Natalie Paley. Hän esiintyi monissa eurooppalaisissa elokuvissa, kuten Marcel L'Herbierin L'Épervierissä (1933) ja Alexander Kordan Don Juanin yksityiselämässä (1934). Ranskasta hän muutti Yhdysvaltoihin, jossa hän jatkoi näyttelemistä. Hänestä tuli Katharine Hepburnin pitkäaikainen ystävä. Vuonna 1936/1937 Natalie Paley erosi Lucien Lelongista ja meni naimisiin samana vuonna teatteriohjaaja John Chapman Wilsonin kanssa. Pariskunta asettui Manhattanille, jossa Natalie työskenteli muotisuunnittelija Mainbocherin liikkeessä. Natalie Paley kuoli vuonna 1981 New Yorkissa. ==Aiheesta muualla== * Luokka:Venäläiset näyttelijät Luokka:Vuonna 1905 syntyneet Luokka:Vuonna 1981 kuolleet Luokka:Venäläiset aateliset Luokka:Romanov-suku
Nunatak

Nunatak (kalaallisut: nunataq) on vuorenhuippu, joka ei ole mannerjään peitossa, vaan työntyy esiin ympäröivästä jäätiköstä. Nunatakin eläimistö ja kasvisto voi olla jäätikön eristämää, kuten saaren kasvisto ja eläimistö voi olla valtameren eristämää.Pohjois-Euroopan luonto 2002, s. 203. Nunatakit ovat yleensä särmikkäitä rapautumisesta johtuen, vastakohtana jään kuluttamalle pehmeämmän pinnanmuodon maastolle. Sana nunatak tulee inuktitutista. Sitä on käytetty länsieurooppalaisissa kielissä ainakin 1880-luvulta lähtien. == Lähteet == * Pohjois-Euroopan luonto. Löytöretki monimuotoisuuteen. Toim. Hallanaro, Eeva-Liisa & Pylvänäinen, Marja & From, Stella. Pohjoismaiden ministerineuvosto, Nord 2001:14. Kööpenhamina 2002. === Viitteet === Luokka:Jäätikkötiede Luokka:Vuoret
Petri Pohjonen

Petri Hannu Tapani Pohjonen (s. 24. toukokuuta 1975 Lappeenranta) on suomalainen pikajuoksija. Pohjonen voitti 400 metrin juoksun Suomen mestaruuden vuosina 1997, 1998 ja 1999. Hopealla hän oli 1995 ja 1996. Matkan hallimestaruus tuli vuosina 1996, 1998, 2000 ja 2002. 200 metrillä Pohjonen on parhaimmillaan ollut SM-kisoissa neljäs (1998). Ruotsi-maaottelussa Tukholmassa 29. elokuuta 1997 Pohjonen juoksi ennätyksensä 46,62. Aika on 22-vuotiaiden Suomen ennätys. Pohjonen on ajallaan kaikkien aikojen yhdeksänneksi nopein suomalainen. Seuraava häntä nopeammin matkan juossut suomalainen oli Viljami Kaasalainen (46,54) vuonna 2022.http://www.apulanta.fi/matti/yu/suomi.html Pohjosen valmentajana toimi Tapani Torvi. == Lähteet == Luokka:Suomalaiset pikajuoksijat Luokka:Vuonna 1975 syntyneet Luokka:Elävät henkilöt
Luettelo fuusiojazz-muusikoista

Seuraavat artistit ovat esittäneet fuusiojazzia. ==A== * John Abercrombie * Brian Auger ==B== * BWB * Jeff Beck * Carla Bley * Jack Bruce * Donald Byrd * Brand X ==C== * Alain Caron * Casiopea * Chase * Stanley Clarke * Colosseum * Billy Cobham * Chick Corea * Chick Corea Elektric Band * Larry Coryell * Cynic ==D== * Wolfgang Dauner * Miles Davis * Jack DeJohnette * Eumir Deodato * DubbleStuff * George Duke ==E== * Don Ellis ==F== * Joe Farrell ==G== * Stan Getz * Stu Goldberg * Gong ==H== * Jan Hammer * Herbie Hancock * Scott Henderson * David Hines * Jasper van 't Hof * Allan Holdsworth * Greg Howe * Steve Hunt ==J== * Bob James * Keith Jarrett * Anders Johansson * Jens Johansson ==K== * Joachim Kühn ==L== * Milcho Leviev * Jeff Lorber * Liquid Tension Experiment ==M== * Mahavishnu Orchestra * Les McCann * John McLaughlin * Manteca * Keiko Matsui * Bennie Maupin * Al Di Meola * Pat Metheny * Airto Moreira * Alphonse Mouzon ==N== * Nucleus ==P== * Jaco Pastorius * Jean-Luc Ponty ==R== * Return to Forever * Patrice Rushen * Terje Rypdal ==S== * Santana * The Shuffle Demons * John Scofield * Shakti * Ben Sidran * Wayne Shorter * Skywalk * Soft Machine * Jeremy Steig * Mike Stern ==T== * Tribal Tech * David Torn * Traffic * Michał Urbaniak ==U== * Uzeb ==V== * Miroslav Vitouš * Vital Information ==W== * Kazumi Watanabe * Kirk Whalum * Sadao Watanabe * Weather Report * Dave Weckl * Lenny White * Tony Williams * Gary Willis ==Z== * Frank Zappa * Joe Zawinul ==Lähteet== Luokka: Fuusiojazz Fuusiojazz
Gaspén niemimaa

Gaspén niemimaa eli Gaspesia (, ) on Kanadassa, Quebecin provinssissa sijaitseva niemimaa. Se levittäytyy St. Lawrencen lahdelle ja sitä rajaa etelässä New Brunswickin provinssi. Sen maaperä on epätasaista, sillä se sijaitsee Appalakkien vuoriston alueella. Niemimaan itäisintä kolkkaa kutsutaan nimellä Cap Gaspé. Sana "gaspé" johtaa luultavasti alkunsa alkuperäiskansa micmacien sanasta gespeg, joka tarkoittaa maan loppua. ==Lähteet== Luokka:Québecin maantiede Luokka:Kanadan niemimaat
Hung Up

Hung Up on yhdysvaltalaisen pop-laulaja Madonnan kappale, joka julkaistiin ensimmäisenä singlenä hänen kymmenenneltä studioalbumiltaan Confessions on a Dance Floor marraskuussa 2005. Madonnan lisäksi kappaletta oli tekemässä Stuart Price, ja kappale sisältää sampleja Abban kappaleesta Gimme Gimme Gimme (A Man After Midnight) vuodelta 1979. Kappale sai erinomaisen vastaanoton ja nousi listaykköseksi muun muassa Suomessa, Isossa-Britanniassa, Australiassa, Ranskassa, Ruotsissa ja Kanadassa. Yhdysvalloissa se ylsi Billboardin Hot Dance Music -listan ykköseksi ja Billboard Hot 100 -listalla parhaimmillaan sijalle seitsemän. Kappale oli yksi vuoden 2005 soitetuimmista maailman radiokanavilla. ==Musiikkivideo== Kappaleen musiikkivideon on ohjannut Johan Renck 7.-9. lokakuuta 2005 ja se on kuvattu Lontoon metrossa, Chinatownissa ja Trocadero Centressä. Videolla Madonna tanssii ja jumppaa vaaleanpunaisessa voimisteluasussa ennen lähtöään diskoon. Ennen videon kuvauksia Madonna oli joutunut ratsastusonnettomuuteen ja joutui sen takia tanssimaan videolla vahvojen kipulääkkeiden alaisena. Koreografian videolle suunnitteli Jamie King, joka myös ohjasi Madonnan Re-Invention-kiertueen. Kappaleen säkeistö "Time goes by so slowly for those who wait / No time to hesitate / Those who run seem to have all the fun / I'm caught up / I don't know what to do" esiintyy myös Madonnan ja Princen duetossa Love Song, joka on Madonnan vuonna 1989 ilmestyneellä albumilla Like a Prayer. Luokka:Madonnan kappaleet Luokka: Vuoden 2005 kappaleet Luokka:Suomen singlelistan ykköset de:Confessions on a Dance Floor#Hung Up
Jeremias

Jeremias on miehen etunimi. Jeremias on kreikkalainen muoto heprealaisesta nimestä Jeremia, joka tarkoittaa 'Jahve kohottaa'. Nimi on ollut Suomen almanakassa 1662-1928 ja uudelleen vuodesta 1953. Vuoden 2019 loppuun mennessä Digi- ja väestötietoviraston mukaan 4 273 miestä ja muutama nainen on saanut nimekseen Jeremias. == Tunnettuja Jeremiaita == *Jeremia, Vanhan testamentin profeetta *Jeremías (s. 1973), venezuelalainen laulaja *Jeremias Alin (1850–1916), suomalainen maalarimestari ja koristemaalari *Jeremias Cacavelas (1643–1698?), kreikkalainen ortodoksimunkki, saarnaaja, teologi ja kielenkääntäjä *Jeremias Gotthelf (1797–1854), sveitsiläinen pappi ja kirjailija *Jeremias Kaari (s. 1993), suomalainen jalkapalloilija *Jeremias Kosonen (1890–1959), suomalainen jääkärivääpeli ja Viron armeijan luutnantti *Jeremias Wallén (1693–1772), suomalainen lakimies, valtiopäiväedustaja ja maaherra. == Lähteet == * === Viitteet === Luokka:Etunimet
Luettelo luokittelujärjestelmistä

__NOTOC__ Luokittelujärjestelmiä ja luokitteluja ryhmiteltynä aloittain YKL:n mukaan. \---- 02 Kirjastotoimi. Kirjastotiede. Informatiikka. (Informaatiotutkimus) * Deweyn luokittelu (DDC) * Diderot’n ja d’Alembertin puu * Metsäalan kymmenluokittelu (FDC) * Wikipedia:Wikipedian luokat (YKL) * Yleinen kymmenluokittelu (UDK) \---- 07 Viestintä * Musiikkiformaatit (Radiotoiminta) \---- 12 Logiikka * Aristoteleen Kategoriat (Kokoelmassa: Organon) \---- 14 Psykologia * Arkkityyppi (Carl Jung) * Maslow'n tarvehierarkia \---- 15 Rajatieto (Tämä YKL:n luokka on poistettu Wikipediasta. Katso :Luokka:Näennäistiede.) * Ufojen luokittelu (Hynekin luokittelu) \---- 16 :Luokka:Tietoteoria * Epistemologia (tieto-oppi, tiedon analyysi) \---- 30 Yleinen yhteiskuntatiede * Sääty (sosiaalinen luokka) \---- 32 Valtio-oppi. Politiikka. * Tiedustelulajit (Kansainvälinen politiikka) \---- 39 Maanpuolustus * Aseiden luokittelu * Sotilaslentokoneiden luokat \---- 40 Maantiede * Ilmansuunnat \---- 52 Tähtitiede * Spektriluokka * Hubblen luokittelu \---- 53 Fysiikka * Aineen olomuodot \---- 54 Kemia * Alkoholien luokittelu * Alkuaineiden jaksollinen järjestelmä * Hiilihydraattien luokittelu \---- 55 Fyysinen maantiede. Geologia. * Aavikoiden_luokittelu * Dyynien luokittelu * Kondriittien petrologiset luokat * Maalajit * Maannostyypit * Richterin asteikko * Mineraalien luokittelut (Esimerkiksi kiderakenteen, kidekemian (Danan luokittelu), kovuuden (Mohsin asteikko) ja ominaispainon mukaan) 55.5 Meteorologia. Klimatologia * Sään luokittelu (Beaufortin asteikko) * Köppenin ilmastoluokitus * Thornthwaiten ilmastoluokitus * Ilmastotyyppejä \---- 56 Biologia * Aristoteleen biologia * Kunta (biologia) (Eliöiden pääryhmät) * Tieteellinen luokittelu (Eliöiden biologinen luokittelu) * Ihmisrodut (Biologinen antropologia) \---- 57 Kasvitiede * Cronquistin luokittelu * Kasvien luokitus Linnén teennäisjärjestelmän mukaan * Kasvillisuusvyöhykkeet * Suotyypit \---- 59 Lääketiede * ICD-10 International Statistical Classification of Diseases and Related Health Problems * DSM-IV - mielenterveyden ja käyttäytymisen häiriöiden diagnoosijärjestelmä \---- 61 Atk. Automaatio. Säätö- ja systeemitekniikka. (Tietojenkäsittelytiede) * Ontologia (tietojenkäsittelytiede) * Tyyppijärjestelmä \---- 62 Metalliteollisuus. Konetekniikka. Liikennevälineet. Sähkötekniikka * Höyryveturien_luokittelu \---- 63 Kaivannaisteollisuus. Kemianteollisuus. * Teräslajien luokittelu (koostumuksen, käyttötarkoituksen ja valmistustavan mukaan) \---- 67 Maa- ja Metsätalous. Elintarviketeollisuus * Luettelo oluttyyleistä \---- 69 Liiketalous. Markkinointi. Kauppa. Liikenne * Rautateiden luokittelu \---- 78 Musiikki * Äänialojen luokittelu klassisessa musiikissa \---- 87 Kielitiede * Kielikunta * Sanaluokat * Sijamuodot * Typologia ** Lingvistinen typologia ** Morfologinen typologia
Ursula

Ursula on naisen etunimi. Se on hellittelymuoto latinan sanasta ursa, joka tarkoittaa naaraskarhua. Nimi on yleinen Keski-Euroopan maissa. Katolilaisilla on Ursula-niminen pyhimys, jonka muistopäivää on vietetty 800-luvulta lähtien 21. lokakuuta. Suomessa Ursula-nimi oli suosituimmillaan 1960- ja 1970-luvuilla. Ensimmäisen kerran Ursula oli Suomen almanakassa vuosina 1705–1907 ja se otettiin uudelleen kalenteriin 1950. Suomessa on Digi- ja väestötietoviraston tietojen mukaan vuoden 2019 loppuun mennessä 1 810 naista saanut nimekseen Ursula. == Tunnettuja Ursuloita == *Pyhä Ursula (300-luvulla?), englantilainen pyhimys *Ursula Andress (s. 1936), sveitsiläinen näyttelijä *Ursula Bechtolsheimer-Kipp (s. 1951), saksalainen yritysjohtaja ja miljardööri *Ursula Beurton, o.s. Kuczynski, Ruth Werner (1907–2000), saksalaissyntyinen vakooja ja kirjailija *Úrsula Corberó (s. 1989), espanjalainen näyttelijä *Ursula (Uschi) Disl (s. 1970), saksalainen ampumahiihtäjä *Ursula Duetschler (s. 1962), sveitsiläinen cembalisti *Ursula Eriksson (s. 1967), toinen rikosepäilyn yhteydessä tunnetuksi tulleista ruotsalaisista kaksosista *Ursula Franklin (1921–2016), kanadalainen metallurgian ja materiaalitieteen professori *Ursula Happe (1926–2021), saksalainen uimari *Ursula Haverbeck (1928–2024), saksalainen uusnatsi *Ursula Herlin (s. 1983), suomalainen stand up -koomikko *Ursula Holl (s. 1982), saksalainen jalkapallomaalivahti *Ursula Holliger (1937–2014), sveitsiläinen harpisti *Ursula Knab (1929–1989), saksalainen pikajuoksija *Ursula Konzett (s. 1959), liechtensteinilainen alppihiihtäjä *Ursula K. Le Guin (1929–2018), yhdysvaltalainen kirjailija *Ursula Ledóchowska (1865–1939), itävaltalais- puolalainen sääntökunnan perustaja ja pyhimys *Ursula von der Leyen (s. 1958), saksalainen poliitikko ja Euroopan komission puheenjohtaja *Ursula Länsman (s. 1971), saamelainen muusikko *Ursula Oppens (s. 1944), yhdysvaltalainen pianisti *Ursula Plassnik (s. 1956), itävaltalainen poliitikko, diplomaatti ja ent. ulkoministeri *Ursula Pohjolan-Pirhonen (1925–1984), suomalainen kirjailija *Ursula Rainio (s. 1950), suomalainen missi ja näyttelijä *Ursula Ranin (s. 1953), suomalainen varatuomari ja diplomiekonomi *Ursula Schleicher (s. 1933), saksalainen poliitikko ja europarlamentaarikko *Ursula Schwab (s. 1968), suomalainen ravitsemustieteilijä *Ursula Sinervo (1949–1980), suomalainen kirjailija *Ursula Vaughan Williams (1911–2007), brittiläinen kirjailija *Ursula Wikström (s. 1980), suomalainen golf-ammattilainen ==Kuvitteellisia Ursuloita == * Ursula, merinoita Pieni merenneito -elokuvassa * Ursula Buffay, televisiosarjassa Frendit * Ursula, Jaakko Pyhälän samannimisen elokuvan päähenkilö * Ursula Callistis, oikealta nimeltään Chariot du Nord, Luna Novan noitakoulun opettaja Pieni noita-akatemiassa. ==Ursula salanimenä== *Ursula Auer, kirjailija-aviopari Anja Angelin ja Pentti Kirstilän salanimi == Lähteet == * === Viitteet === Luokka:Etunimet
Ron Carter

Ron Carter (s. 4. toukokuuta 1937 Ferndale, Michigan) on yhdysvaltalainen jazzbasisti. Carter on yksi eniten levyttäneistä basisteista jazzin historiassa yli 2 500 levyllään. Carter tuli yleisön tietoisuuteen soittaessaan kuuluisassa Miles Davisin 1960-luvun kvintetissä, jossa soittivat myös Herbie Hancock, Wayne Shorter ja Tony Williams. Hän esiintyi monissa Hancockin ja Shorterin sooloprojekteissa. Hän on esiintynyt ja levyttänyt muun muassa Antônio Carlos Jobimin, Eric Dolphyn, McCoy Tynerin, Stanley Turrentinen, Freddie Hubbardin, Stan Getzin, Coleman Hawkinsin, Joe Hendersonin, Horace Silverin, Kenny Burrellin ja Milt Jacksonin kanssa ja on julkaissut yli 20 levyä yhtyeen johtajana. Carter on valmistunut maineekkaasta Eastman School of Music -koulusta. Carter toimii musiikkiosaston emeritusprofessorina City College of New Yorkissa opetettuaan siellä kahdeksantoista vuotta, ja vuonna 2004 hän sai kunniatohtorin arvon tunnetusta Berklee College of Musicista. ==Tärkeitä levytyksiä== *Eric Dolphy: Out There (1960) *Wes Montgomery: So Much Guitar (1961) *Miles Davis: Quiet Nights (1962) *Miles Davis: Miles Smiles (1966) *Miles Davis: Miles In the Sky (1968) *McCoy Tyner: Extensions (1970) *Quincy Jones: Gula Matari (1970) *Freddie Hubbard: Red Clay (1970) *Donald Byrd: Electric Byrd (1970) *Roberta Flack: Quiet Fire (1971) ; Vierailijana myös muun muassa albumeilla *Janis Ian: Night Rains (1979) ==Aiheesta muualla== *Ron Carter - viralliset kotisivut Luokka:Miles Davis Luokka:Grammy-palkinnon saajat Luokka:Jazzkontrabasistit Luokka:Vuonna 1937 syntyneet Luokka:Yhdysvaltalaiset jazzmuusikot Luokka:Yhdysvaltalaiset kontrabasistit Luokka:Elävät henkilöt
Matti Myllykoski

Arto Matti Tuomas Myllykoski (s. 9. lokakuuta 1958 KarhulaTyrvään yhteiskoulu – Vammalan lukio 1904–1979 (matrikkeli), s. 491. Vammala: Vammalan lukio, 1979. ISBN 951-95031-7-X.) on teologian tohtori ja Helsingin yliopiston teologisen tiedekunnan Uuden testamentin eksegetiikan dosentti sekä yliopiston kirjaston johtava tietoasiantuntija. Hän on lisäksi yksi Vartija-lehden päätoimittajista Myllykosken vuonna 1994 julkaisema Jeesuksen viimeiset päivät, joka on kansantajuistettu lyhennelmä saksankielisestä tutkimuksesta Die letzten Tage Jesu I-II, herätti tulkinnoillaan runsaasti keskustelua ja julkisuutta. Myllykosken mukaan Jeesus olisi luultavimmin heitetty joukkohautaan mätänemään, eikä kalliohautaan. Tästä syntyneestä väärinkäsityksestä syntyi usko Jeesuksen ylösnousemukseen. Myllykosken ajatukset herättivät paljon kritiikkiä ja pahennusta varsinkin kirkon Raamattua korostavissa piireissä. Väitöskirjansa jälkeen hän on kirjoittanut runsaasti eksegetiikkaa kansantajuistavaa kirjallisuutta. Myllykoski on profiloitunut liberaaliteologisena pappina, jonka mielestä kirkon opetusta tulisi pystyä uudistamaan nykytiedon valossa. Toisaalta hän on toivonut myös kirkon konservatiivisille ryhmille, kuten naispappeuden vastustajille, oikeutta toimia kirkossa omien lähtökohtiensa edellyttämällä tavalla. Matti Myllykosken veli oli muusikko Pekka Myllykoski.Tyrvään yhteiskoulu – Vammalan lukio 1904–1979 (matrikkeli), s. 494. == Teoksia == * Kieli ja kokemus: raamattuteologian mahdollisuudet ja rajat (MM & Risto Saarinen) 1989 ISBN 951-95207-9-1 (nid.) * Alkukirkko ja juutalaisuus (toim. MM & Anne-Marit Enroth-Voitila) 1991 ISBN 951-9217-08-8 (nid.) * Die letzten Tage Jesu I: Markus und Johannes, ihre Traditionen und die historische Frage 1991 (väitösk.) ISBN 951-41-0624-5 (nid.) * Die letzten Tage Jesu II: Markus und Johannes, ihre Traditionen und die historische Frage 1994 ISBN 951-41-0730-6 (nid.) * * Varhaiskristilliset evankeliumit (toim. MM & Arto Järvinen) 1997 ISBN 951-570-318-2 (nid.) * Jeesus jälkeen Kristuksen (toim. MM & Per Lindblad) 1999 ISBN 951-0-23324-2 (sid.) * * Minä ja Raamattu: kuusikymmentä toiminnallista polkua pyhään kirjaan (MM & Heidi Haahtela) 2005 ISBN 951-607-172-4 (sid.) * Murhatun Jumalan varjo: antisemitismi kristinuskon historiassa (MM & Svante Lundgren) 2005 ISBN 951-570-614-9 (nid.) * Raamatun maailmaa valloittamassa: kuusikymmentä matkasuunnitelmaa (MM & Heidi Haahtela) 2006 ISBN 951-607-290-9 (sid.) * Rohkeasti Raamattuun: kuusikymmentä visaa ja virikettä (MM & Heidi Haahtela) 2006 ISBN 951-607-348-4 (sid.) == Aiheesta muualla == * Mikko Metsämäki: Kirkon kiroama. Ylioppilaslehti 18/1999. == Lähteet == Luokka:Suomen evankelis-luterilaisen kirkon papit Luokka:Suomalaiset teologit Luokka:Suomalaiset tietokirjailijat Luokka:Vuonna 1958 syntyneet Luokka:Elävät henkilöt
Peace

Peace on joki Kanadassa. Se saa alkunsa Kalliovuorilla, Brittiläisen Kolumbian pohjoisosissa, ja laskee pohjoisen Albertan läpi. Joki on noin 1 923 kilometriä pitkä, ja sen valuma-alue on noin 302 500 neliökilometriä. Joen yläjuoksulle on tehty suuri pato ja tekojärvi, Willistoninjärvi, vesivoiman tuottamista varten. Padon jälkeen joki laskee itään Albertaa kohti ja jatkaa sitten pohjoiseen ja itään, jossa se kohtaa Athabascajärven Wood Buffalon kansallispuistossa. Athabascajärven ja Peacen jokisuiston vesi laskee Slave- jokeen ja saavuttaa Pohjoisen jäämeren Mackenzien kautta. Joen reuna-alueet ovat perinteisesti olleet dunnezojen asuinalueita. Turkiskauppaaja Peter Pondin uskotaan käyneen joella vuonna 1785. North West Companyn Charles Boyer perusti Peacen ja Boyerin yhtymäkohtaan turkiskauppa-aseman vuonna 1788. Vuonna 1793 tutkimusmatkailija Alexander Mackenzie matkusti pitkin jokea. Vuonna 1794 joen varrelle Rocky Mountain Houseen, lähelle nykyistä Fort St. Johnia, rakennettiin turkiskauppa-asema. Se oli ensimmäinen muun kuin alkuperäiskansan asutus Brittiläisen Kolumbian mantereella. Albertassa sijaitsevan Peace-jokilaakson rikas maaperä on tuottanut vehnäsatoa 1800-luvun loppupuolelta lähtien. Jokialue on myös tärkeä öljy- ja maakaasutuotannon keskus. Joen varrella Brittiläisessä Kolumbiassa on myös sahatavara-, selluloosa- ja paperitehtaita. Peacen suistoalueesta tehtiin Ramsar- suojelualue vuonna 1982. == Lähteet == == Aiheesta muualla == Luokka:Albertan joet Luokka:Brittiläisen Kolumbian joet Luokka:Mackenzien vesistö